Diari Oficial de la Generalitat Valenciana


Sumari del DOGV 6398, del 16-11-2010 (2010/11319)

Notificació de la sentència dictada en el judici de modificació de mesures amb relació a fills extramatrimonials ext. sup. CO número 2171/2008.
-----------------------------------------------------------------------------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11316


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de modificació de mesures amb relació a fills extramatrimonials ext. sup. CO número 2171/2008. [2010/11295]  
Assumpte civil 002171/2008  
Jutjat de Primera Instància número 3 de Torrevieja  
Judici modificació mesures en relació fills ext. sup. CO - 002171/2008  
Part demandant: Sandra Eufemia Pérez de Céspedes.  
Part demandada: Juan José Barber Rodríguez.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 217/2010  
Jutge que la dicta: Rafael Ruiz Giménez.  
Torrevieja, 13 de maig de 2010  
Rafael Ruiz Giménez, magistrat jutge titular del Jutjat de Primera Instància número 3 de Torrevieja he vist aquestes actuacions seguides amb el número 2171/2008, a instàncies de Sandra Eufemia Pérez de Céspedes, representada pel procurador dels tribunals Bernardo Penalva Riquelme i assistida pel lletrat/ada González Pérez, contra Juan José Barber Rodríguez, en rebel·lia processal, sobre fixació de la guarda i custòdia i aliments de fills menors, sent-ne part el Ministeri Fiscal.  
Vistos els preceptes legals citats i altres d'aplicació general.  
Dispositiva  
Estime de forma parcial la demanda presentada per Sandra Eufemia Pérez de Céspedes, representada pel procurador dels tribunals Bernardo Penalva Riquelme i assistida pel lletrat/ada González Pérez, contra Juan José Barber Rodríguez, en rebel·lia processal, amb intervenció del Ministeri Fiscal, i dispose les següents mesures:  
Primer. S'atribueix a Sandra Eufemia Pérez de Céspedes la guarda i custòdia del fill menor, J. B. P., sense perjudici de l'exercici conjunt per ambdós progenitors dels drets i deures inherents a la pàtria potestat.  
Segon. Es fixa el següent règim de visites pel que fa al pare i a favor del menor: El pare el tindrà en companyia seua els caps de setmana alterns des de les 10.00 fins a les 19.00 hores del dissabte i des de les 10.00 fins a les 19.00 hores del diumenge; sense pernocta; el pare l'haurà de recollir i lliurar al domicili matern.  
Tercer. Es fixa, en concepte de pensió alimentària a càrrec de Juan José Barber Rodríguez, la quantitat de cinc-cents euros al mes (500 euros/mes) a favor del seu fill, que haurà d'ingressar per mensualitats anticipades, dins dels cinc primers dies de cada mes, al compte corrent que a aquest efecte designe l'esposa, i que s'actualitzarà anualment a primers de gener, de conformitat amb l'índex de preus al consum o índex que el substituïsca.  
Quart. Ambdós cònjuges contribuiran a mitges al pagament de les despeses extraordinàries dels fills menors.  
No es fa un pronunciament exprés sobre les costes causades.  
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; caldrà adjuntar, perquè se l'admeta, un justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència, que jutjant definitivament en primera instància, pronuncie, mane i firme».  
Publicació. La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la seua data, davant de mi, la secretària; en done fe.  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació.  
Torrevieja, 18 d'octubre de 2010.- La secretària judicial: Ana Lacalle Espallardó.